CELEX: 32015D0051
Language: da
Date: 2015-12-23 00:00:00
Title: Den Europæiske Centralbanks afgørelse (EU) 2016/21 af 23. december 2015 om ændring af afgørelse ECB/2008/17 om indførelse af grundlag for fælles udbudsregler i Eurosystemet (ECB/2015/51)

9.1.2016   
            
            
               DA
            
            
               Den Europæiske Unions Tidende
            
            
               L 6/5
            
         DEN EUROPÆISKE CENTRALBANKS AFGØRELSE (EU) 2016/21
   af 23. december 2015
   om ændring af afgørelse ECB/2008/17 om indførelse af grundlag for fælles udbudsregler i Eurosystemet (ECB/2015/51)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde, særlig artikel 127 og 128,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.1 sammenholdt med artikel 3.1 samt artikel 5, 16 og 24, og
   ud fra følgende betragtninger:
   
               (1)
            
            
               Styrelsesrådet besluttede den 10. juli 2014 at forlænge mandatet for Eurosystemets Koordinationskontor for Indkøb (Eurosystem Procurement Coordination Office, EPCO) frem til den 31. december 2019. Styrelsesrådet udpegede den 7. januar 2015 Banque centrale du Luxembourg til at have værtskabet for EPCO i denne periode.
            
         
               (2)
            
            
               Ud over de nationale centralbanker, kan medlemsstaternes nationale myndigheder, EU-institutioner og -organer eller internationale organisationer også have et ønske om at deltage i EPCO's aktiviteter og i de fælles udbudsprocedurer. Deltagelse bør ske under vilkår, som Styrelsesrådet beslutter. Disse vilkår bør svare til de vilkår, som gælder for centralbankerne.
            
         
               (3)
            
            
               Styrelsesrådet vedtog den 13. november 2014 en retningslinje om udbud vedrørende eurosedler (1). Derudover blev EU-lovgivningen om offentlige udbud revideret ved Europa-Parlamentets og Rådets direktiv 2014/24/EU (2), som fremmer fælles udbud af vareindkøb og tjenesteydelser samt anvendelsen af visse centraliserede indkøbsteknikker. Styrelsesrådet ønsker at drage fordel af den opdaterede lovgivning ved at fremme deltagelsen i fælles indkøb.
            
         
               (4)
            
            
               Identificeringen og vurderingen af mulige eksempler med henblik på fælles indkøb har prioritet blandt EPCO's opgaver, og en tilbagetrækning fra et fælles indkøb er underlagt på forhånd fastsatte frister.
            
         
               (5)
            
            
               For at strømline EPCO's budgetprocedure og for at støtte yderligere bestræbelser i forbindelse med at lede fælles indkøb vedtog Styrelsesrådet den 7. januar 2015 en finansieringsramme til dækning af et flerårigt budget. Styrelsesrådet ændrede også planlægningen af indkøb for at gøre den mere fleksibel, således at EPCO kan forberede en rullende planlægning af indkøb, som Styrelsesrådet årligt skal godkende.
            
         
               (6)
            
            
               EPCO's virkning og effektivitet bør evalueres, før dets mandat udløber.
            
         
               (7)
            
            
               Den Europæiske Centralbanks afgørelse ECB/2008/17 (3) bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Ændringer af afgørelse ECB/2008/17
   Afgørelse ECB/2008/17 ændres som følger:
   
               1)
            
            
               Artikel 2, stk. 3, affattes således:
               »3.   Denne afgørelse berører ikke Den Europæiske Centralbanks retningslinje (EU) 2015/280 (4).
               
                  (4)  Den Europæiske Centralbanks retningslinje (EU) 2015/280 af 13. november 2014 om oprettelse af Eurosystemets system for produktion af og offentligt udbud vedrørende eurosedler (ECB/2014/44) (EUT L 47 af 20.2.2015, s. 29).«"
						
            
         
               2)
            
            
               Artikel 3, stk. 1, affattes således:
               »1.   EPCO har følgende grundlæggende opgaver:
               
                           a)
                        
                        
                           at udpege mulige eksempler med henblik på fælles indkøb, som ligger inden for eller uden for anvendelsesområdet for denne afgørelse, på grundlag af de indkøbsbehov, som centralbanker fremfører over for EPCO
                        
                     
                           b)
                        
                        
                           at udarbejde og om fornødent ajourføre en årlig indkøbsplan for fælles udbudsprocedurer på grundlag af den vurdering, der er beskrevet under litra a)
                        
                     
                           c)
                        
                        
                           at udarbejde fælles krav i samarbejde med de centralbanker, der deltager i en fælles udbudsprocedure
                        
                     
                           d)
                        
                        
                           at bistå centralbankerne i fælles udbudsprocedurer
                        
                     
                           e)
                        
                        
                           at bistå centralbanker ved indkøb i forbindelse med fælles projekter inden for Det Europæiske System af Centralbanker, såfremt den(de) ledende centralbank(er) anmoder herom.
                        
                     EPCO kan også udføre andre opgaver end de ovenfor anførte, særligt i forbindelse med at bidrage til gennemførelse af bedste praksis ved offentlige indkøb inden for Eurosystemet og at udvikle infrastrukturen (bl.a. færdigheder, funktionelle redskaber, informationssystemer, processer), som er nødvendige for fælles indkøb.«
            
         
               3)
            
            
               Artikel 3, stk. 4, affattes således:
               »4.   Centralbankerne finansierer EPCO's budget i henhold til regler vedtaget af Styrelsesrådet, og budgettet kan baseres på en flerårig finansieringsramme eller et forslag til årsbudget samt omfatte incitamenter til at fremme ledelsen af fælles indkøbsprojekter.«
            
         
               4)
            
            
               Artikel 3, stk. 7, affattes således:
               »7.   EPCO Styrekomitéen skal foretage en effektivitetsvurdering af EPCO's aktiviteter, før dets mandat udløber. Styrelsesrådet beslutter på grundlag af denne vurdering, hvorvidt det er nødvendigt at gennemføre en udvælgelsesprocedure med henblik på valg af en ny værts-centralbank.«
            
         
               5)
            
            
               Artikel 4, stk. 2, affattes således:
               »2.   Når EPCO har udpeget et muligt eksempel med henblik på fælles indkøb, indbydes centralbankerne til at deltage i en fælles udbudsprocedure. Centralbankerne meddeler EPCO i god tid, hvorvidt de agter at deltage i den fælles udbudsprocedure, og fremsender i bekræftende fald deres virksomhedsbehov til EPCO. Hvis offentliggørelse af en udbudsbekendtgørelse ikke er påkrævet, kan en centralbank trække sig fra deltagelse i en fælles indkøbsprocedure, indtil denne formelt har forpligtet sig til at deltage. Hvis der kræves offentliggørelse af en udbudsbekendtgørelse kan en centralbank trække sig fra at deltage frem til offentliggørelse af udbudsbekendtgørelsen.«
            
         
               6)
            
            
               Artikel 4, stk. 3, affattes således:
               »3.   EPCO forelægger årligt en opdateret indkøbsplan vedrørende fælles udbudsprocedurer, herunder navnene på de ledende centralbanker, for Styrelsesrådet til dennes godkendelse. Styrelsesrådet træffer sin beslutning om indkøbsplanen og dens gennemførelse efter samråd med EPCO Styringskomitéen.«
            
         
               7)
            
            
               Artikel 5 affattes således:
               »Artikel 5
               Andre institutioners deltagelse
               Styrelsesrådet kan indbyde nationale centralbanker i medlemsstater, som endnu ikke har indført euroen, til at deltage i EPCO's aktiviteter og i fælles udbudsprocedurer på samme vilkår som dem, der gælder for centralbanker i Eurosystemet. Styrelsesrådet kan herudover indbyde medlemsstaternes nationale myndigheder, EU-institutioner og -organer eller internationale organsationer til at deltage i EPCO's aktiviteter og fælles udbudsprocedurer på de vilkår, som Styrelsesrådet fastsætter i indbydelsen. Disse indbydelser begrænses til fælles indkøb af varer og tjenesteydelser til opfyldelse af centralbankernes og de indbudte enheders fælles behov, og vilkårene svarer til de vilkår, der gælder for centralbankerne i Eurosystemet.«
            
         Artikel 2
   Endelige bestemmelser
   Denne afgørelse træder i kraft på tredjedagen efter dagen for dens offentliggørelse i Den Europæiske Unions Tidende.
   
      Udfærdiget i Frankfurt am Main, den 23. december 2015.
      
         Mario DRAGHI
         
            Formand for ECB
         
      
   
   
      (1)  Den Europæiske Centralbanks retningslinje (EU) 2015/280 af 13. november 2014 om oprettelse af Eurosystemets system for produktion af og offentligt udbud vedrørende eurosedler (ECB/2014/44) (EUT L 47 af 20.2.2015, s. 29).
   
      (2)  Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT L 94 af 28.3.2014, s. 65).
   
      (3)  Den Europæiske Centralbanks afgørelse ECB/2008/17 af 17. november 2008 om indførelse af grundlag for fælles udbudsregler i Eurosystemet (EUT L 319 af 29.11.2008., s. 76).